钦定古今图书集成/明伦汇编/官常典/第456卷 > 陈武
## 钦定古今图书集成/明伦汇编/官常典/第456卷 > 陈武

按《吴志》本传：“武字子烈，庐江松滋人。孙策在寿春，武
往修谒，时年十八，长七尺七寸，因从渡江，征讨有功拜别部司马。策破刘勋，多得庐江人，料其精锐，乃以
武为督，所向无前。及权统事，转督五校，仁厚好施，乡
里远方客多依托之。尤为权所亲爱，数至其家，累有
功劳，进位偏将军。建安二十年，从击合肥，奋命战死。”
权哀之，自临其葬。